**ANUNŢ DE RECRUTARE PENTRU POZIŢIILE DE ADMINISTRATORI AI**  **THERMOENERGY GROUP S.A. BACĂU**

**Municipiul Bacău** și expertul său în recrutare **Pluri Consultants România** anunţă declanșarea procedurii de recrutare și selecție, proces care are scopul identificării, recrutării și selectării celor mai potriviți candidați pentru ocuparea a 7(șapte) posturi de membri CA ai **THERMOENERGY GROUP S.A. BACĂU.**

Acest proces de recrutare și selecție se derulează în conformitate cu prevederile O.U.G. 109/2011 privind guvernanţa corporativă a întreprinderilor publice cu completările și modificările ulterioare, precum și cu cele ale Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal.

1. **PROCESUL DE RECRUTARE SI SELECTIE**

Procesul de identificare şi selecţie a celor mai potriviți candidați pentru posturile de membri CA aflate în recrutare are următoarele etape:

|  |  |  |  |  |
| --- | --- | --- | --- | --- |
|  | **ETAPA** | **DURATA estimată** | **DERULARE** | **REZULTAT** |
|  | Depunerea dosarelor de candidatura si a declaratiilor de intentie | 30 de zile de la data publicării anunțului | Candidaţii depun atât în format electronic documentele cerute în dosarele de candidatura inclusiv declaratia de intentie | Lista lungă provizorie |
|  | Evaluarea dosarelor de candidatură | 1-2 zile de la data publicării anunțului | Pluri Consultants evalueaza conformitatea administrativă a dosarelor şi eligibilitatea candidaturilor. În caz de neclarităţi solicită candidaţilor clarificări. | Lista lungă definitivă |
|  | Selecţia iniţială | 5 zile de la data elaborării listei lungi | Candidaţii aflaţi pe lista lungă definitivă vor completa 2 chestionare electronice de evaluare si apoi vor fi intervievati de catre Pluri consultants care va face o primă evaluare a competenţelor şi trăsăturilor şi o primă ierarhizare a candidaţilor. | Lista scurtă |
|  | Depunerea declarației de intenție | 15 zile de la data elaborării listei scurte | Candidaţii aflaţi pe lista scurtă vor avea la dispoziție 15 zile in veederea elaborării și depunerii declarației de intenție | Declarația de intenție |
|  | Selecţia finală | 1-2 zile de la data depunerii elaborarii listei scurte | În această etapă, membrii CS impreuna cu consultantii Pluri Consultants vor avea interviuri cu toti candidatii din lista scurta in care vor fi evaluate competenţele şi trăsăturile candidaţilor, atât pe baza interviului cât şi a declaraţiei de intenţie. La final, pe baza punctajului dat de membrii CS, Pluri consultants elaborează lista ierarhizată a candidaţilor din care CS va elabora propunerea de nominalizare. Candidatii numiti vor semna contractul de mandat. | Propunerea de nominalizare |

Toate aceste etape sunt eliminatorii.

Candidaţii vor fi informaţi în mod operativ şi transparent, telefonic şi pe e-mail, de eventualele schimbări apărute în planul de derulare a acestor etape, precum şi de rezultatele obţinute de fiecare dintre ei pe fiecare etapă a acestui proces.

Planul de derulare a procesului de recrutare si selecţie la zi va fi postat pe site-ul [www.thermoenergy.ro](http://www.thermoenergy.ro) și [www.municipiulbacau.ro](http://www.municipiulbacau.ro) .

1. **CRITERII DE ELIGIBILITATE**

Pentru a fi eligibili în cadrul procesului de selecție pentru posturile de administratori mai-sus menționate, candidații trebuie să îndeplinească în mod cumulativ următoarele criterii de eligibilitate proscriptive:

1. **Cetățenia și domiciliul** - Au cetățenie română sau cetățenie a altor state membre ale Uniunii Europene sau non UE, cu condiția să aibă domiciliul în România;
2. **Limbi cunoscute** - Cunosc foarte bine limba română (scris și vorbit);
3. **Capacitatea de muncă** - Sunt apți din punct de vedere medical,
4. **Capacitatea de exercițiu** - au capacitate deplină de exercițiu;
5. **Educația:**
   * 1. toți candidații(tele) trebuie să fie absolvenți(te) ai (ale) unui proram de studii superioare finalizat cu diplomă de licență (echivalent ISCED 6);
     2. cel puțin un(o) candidat(ă)trebuie să fie absolvent(tă) al (a) unui program de studii superioare finalizat cu diplomă de licență sau echivalent (ISCED 6) în domeniul tehnic, compatibil cu domeniul de activitate al societății THERMOENERGY GROUP S.A. Bacău.
     3. cel puțin un(o) candidat(ă)trebuie să fie absolvent(tă) al (a) unui program de studii superioare finalizat cu diplomă de licență sau echivalent (ISCED 6) în domeniul economic și în una din specializările contabilitate, contabilitate de gestiune, financiar,
     4. cel puțin un(o) candidat(ă) trebuie să fie absolvent(tă) al (a) unui program de studii superioare în domeniul economic sau în domeniul juridic finalizat cu diplomă de licență sau echivalent (ISCED 6) ;
6. **Experiența generală**–Au cel puțin 5 ani vechime în muncă;
7. **Experiența specifică celor 2 posturi de economist/jurist:**
   * 1. Candidații cu studii economice sau juridice trebuie să aibă cel puțin 5 ani de experiență profesională specifică în domeniul studiilor absolvite, respectiv în domeniul economic sau juridic;
     2. Candidații cu studii economice absolvite în una din specializările contabilitate, contabilitate de gestiune, financiar, trebuie să aibă experiență profesională dovedită în audit financiar, control financiar sau control de gestiune de minim 5 ani;

Ceilalți candidați trebuie să îndeplinească criteriile generale de eligibilitate.

1. **Experiența managerială** – Au experiență de administrare, conducere/management , control, reglementare sau coordonare în cadrul unor societăți / regii cu capital de stat sau privat;
2. **Absența conflictului de interese** - nu se află în conflict de interese care să îi(le)facă incompatibili(e) cu exercitarea funcției de membru al CA;
3. **Relația cu compania** – nu se află în litigiu cusocietatea. la data depunerii dosarului de candidatură;
4. **Conduita profesională** - nu au fost destituiți(te) dintr-o funcție din cadrul unor instituții publice în ultimii 5 ani sau nu au fost revocați sau destituiți din posturi de conducere cu contract de mandat al unor întreprinderi cu capital majoritar de stat sau privat pentru neîndeplinirea obiectivelor de performanță în ultimii 5 ani sau să nu fi avut încetat contractul individual de muncă pentru motive disciplinare în ultimele 12 luni;
5. **Conduita personală** – nu au înscrisuri în cazierul judiciar; nu au fost condamnați(te) definitiv printr-o hotărâre judecătorească pentru săvârșirea unei infracțiuni contra umanității, contra statului sau contra autorității, infracțiuni de corupție şi de serviciu, infracțiuni contra înfăptuirii justiției, infracțiunii de fals, infracțiunii contra patrimoniului, pentru infracțiunile prevăzute de Legea nr. 656/2002 pentru prevenirea şi sancționarea spălării banilor, precum şi pentru instituirea unor măsuri de prevenire şi combatere a finanțării terorismului, cu modificările şi completările ulterioare, sau pentru infracțiunile prevăzute de Legea nr. 85/2014 privind procedurile desăvârșite cu intenție care ar face-o incompatibile cu exercitarea funcției;nu au făcut poliţie politică, așa cum este definită prin lege;
6. **Disciplina fiscală** – nu au înscrisuri în cazierul fiscal care să împiedice înregistrarea la O.N.R.C. în calitatea de administrator;
7. **Corespondența cu cerințele OUG 109/2011** - îndeplinesc toate celelalte exigențe prevăzute în O.U.G. nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016 şiîn Hotărârea de Guvern nr. 722/2016;nu exercită concomitent mai mult de 3 mandate de administrator în societăţi sau întreprinderi publice, conform art. 33 din O.U.G. nr. 109/2011, aprobată cu modificări prin Legea nr. 111/2016;
8. **DEPUNEREA DOSARELOR DE CANDIDATURĂ**

Dosarele de candidatură vor fi depuse până cel târziu în data de 30.05.2022 ora 10.00, pe suport hârtie, în plic închis şi sigilat, pe care se va menţiona următorul text: „Candidatură pentru Consiliulul de Administraţie al **THERMOENERGY GROUP S.A. BACĂU**/ Nume şi Prenume candidat, la sediul Primăriei Municipiului Bacău – Centrul de Informare Cetațeni, situat pe strada Nicolae Titulescu nr. 3, Bacău. Dosarul de candidatură trebuie să fie trimis şi în format electronic, pe adresa de e-mail [109@pluri.ro](mailto:109@pluri.ro) Depunerea pe suport hârtie a tuturor documentelor pentru candidatură este obligatorie. Dosarele de candidatură pe suport hârtie pot fi depuse personal sau pot fi trimise prin poştă sau curier la adresa mai-sus menţionată. Mesajele e-mail de depunere a candidaturilor electronice, cât şi documentele ataşate vor trebui să conţină în mod obligatoriu numele şi prenumele candidatului şi denumirea societăţii (de exemplu „Candidatura CA THERMOENERGY Nume\_Prenume” respectiv „CV Nume\_Prenume THERMOENERGY).

1. **DOCUMENTE NECESARE PENTRU DEPUNEREA CANDIDATURII**

Dosarele de candidatură vor conţine în mod obligatoriu următoarele documente:

1. Opis documente;
2. Curriculum vitae în limba română sau in limba engleză, elaborat potrivit modelului aprobat prin H.G. nr.1021 din 25.06.2004
3. Copii:
4. Copia actului de identitate;
5. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;
6. Copiile diplomelor de studii universitare și post-universitare;
7. Copii ale documentelor care dovedesc experienţa profesională cerută (extras Reges/Revisal, copie carnet de muncă, contracte de mandat/management, adeverinţe eliberate de angajatori, etc.)
8. Copii ale scrisorilor de recomandare (daca exista) ;
9. Formulare:
   1. F1 - Cererea de înscriere;
   2. F2 - Declarație pe propria răspundere privind conformitatea documentelor şi informațiilor prezentate în dosar, lipsa conflictului de interese şi a situațiilor de incompatibilitate.
   3. F3 - Acordul cu privire la obținerea de date în vederea verificării informațiilor.
   4. F4 - Consimțământ de prelucrare a datelor cu caracter personal.
   5. F5 - Declarația de interese.
10. Cazier fiscal;
11. Cazier judiciar;

Modelele de formulare se găsesc şi pot fi descărcate de pe site-ul [www.thermoenergy.ro.și](http://www.thermoenergy.ro.și) [www.municipiulbacau.ro](http://www.municipiulbacau.ro) .

Toate aceste elemente ale dosarului sunt obligatorii, lipsa unuia din dosarul depus conduce automat la respingerea acestuia.

In cazul in care unele din documentele depuse nu sunt concludente, expertul va solicita clarificari la care candidatul va trebui sa raspunda in termen de maxim 24 de ore de la primirea lor.

1. **CRITERII DE SELECŢIE**

Mai întâi în etapa de selecție inițială și apoi în cea de selecție finală, competențele candidaților și trăsăturile comportamentale vor fi evaluate. Categoriile principale privind criteriile de selecție folosite în aceste 2 etape sunt:

Competențe

* Competențe manageriale
* Competențe profesionale de importanța strategică
* Competențe de guvernare corporativă:
* Competențe sociale si interpersonale:
  1. Trăsături comportamentale
  2. Declarația de intenție (alinierea cu scrisoarea de așteptări)

**6. ALTE INFORMAȚII**

**a. Comunicarea cu candidaţii**

Pe întreg parcursul acestui proces de selecţie, comunicarea cu candidaţii se va face prin e-mail şi telefonic, de aceea este imperios necesar ca adresa de e-mail şi numărul de telefon trecute în CV să fie corecte.

Lista lungă, lista scurtă şi propunerile de nominalizare au caracter confidenţial şi nu vor fi publicate; rezultatele obţinute de candidaţi pe fiecare din etapele procesului de selecţie le vor fi comunicate acestora individual în modalitaţile descrise mai sus.

**b. Contestaţii**

Legislaţia de guvernanţă corporativă nu prevede contestaţii. Totuşi, din dorința de a asigura maximă transparenţă a procesului de recrutare şi selecţie, vom răspunde prompt cererilor de clarificări formulate de către candidaţi, cu condiţia ca aceştia să solicite numai informaţii care se referă la candidatura lor şi care nu implică rezultatele obţinute de către ceilalţi candidaţi. Eventualele cereri de clarificări se depun la fel ca şi dosarele de candidatură sau declaraţiile de intenţie, cu specificaţia pe plic „ Cerere de clarificări privind rezultatele etapei de \_\_(evaluare a dosarelor, sau selecţie initială sau selecţie finală) THERMOENERGY\_ Nume Prenume) iar documentul trimis prin e-mail va fi salvat cu titlul „Cerere clarificări Nume Prenume”.

Cererile de clarificări se depun în termen de maxim 24 ore de la primirea rezultatelor şi li se va răspunde în acelaşi termen de maxim 24 de ore de la înregistrarea cererii.

**c. Protecția datelor personale**

Acest proces de recutare și selecție descris în detaliu mai sus se va desfășura conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal. În acest sens, se vor respecta următoarele:

1. Toți candidații își vor da acordul cu privire la prelucrarea datelor cu caracter personal
2. Toate datele personale pe care candidații le vor furniza vor fi utilizate doar de către consultant sau de către reprezentanții Municipiului Bacău în scopul selectării celor mai competenti și mai motivati candidati care să ocupe funcția de membru CA.
3. Toate datele personale furnizate de către candidați vor fi șterse la finalul perioadei de expirare a garanției (un an de la nominalizare)
4. Cât timp datele personale ale candidaților se află în posesia noastră, nici o informație nu va fi pusă la dispoziția nici unei altei părți.
5. Dacă doresc, candidații ne pot solicita în orice moment informații despre modul în care sunt păstrate și utilizate datele lor personale.